钦定古今图书集成/明伦汇编/闺媛典/第210卷 > 徐以鎜妻黄氏
## 钦定古今图书集成/明伦汇编/闺媛典/第210卷 > 徐以鎜妻黄氏

按《浦城县志》：“黄氏名聪娘，生员徐以鎜妻。年十六于
归，不五载而鎜亡。家贫如洗，藐孤孑立，外戚横欲夺
嫁，几自缢。幸子啼乳姑，觉而解之。姑病目且痢，黄侍
寝，以舌舐姑目，克愈。课子补弟子员。万历间，直指方
元彦旌表。越十年，奉诏建坊。又二年，布政奉部咨复其家。年七十二卒。”